Flavell Te Ururoa: Immigration Advisers Licensing Bill — Second Reading 
Flavell Te Ururoa: Immigration Advisers Licensing Bill — Second Reading 
[Volume:638;Page:8376] 
TE URUROA FLAVELL (Maori Party—Waiariki) 
: 
Tena koe Mr Deputy Speaker. Kia ora tatou i tenei po. A i nga rima tau kua hipa i te putanga o te Komihana Whakatau Tikanga Tangata ara a Greg Fortuin; nana te korero he wero tonu a hunga manene nei mo te noho i Aotearoa nei. I korero ia mo tona mana tuku iho mai i Awherika i te Tonga a e penei ana tana: “My heritage is a gift I had no say in. I’ll always be proud of who I am but I’ll embrace the identity of my new homeland. It’s just damn difficult to know what the identity of my new homeland is.” 
Koia nei kei te putake o tenei take. I te wa i korero Te Torangapu Maori i te panuitanga tuatahi i korero tonu matou mo te hunga manuhiri e hara mai ana ki Aotearoa nei mai i marakiraki i matongatonga i nga topito katoa o te ao. Ko te korero i korerohia ara ko tera o roto i nga whainga matua o Te Torangapu Maori e ki ana mena ka whakatuwherahia te kuaha ki taua hunga me kaha tiaki me kaha tautoko tatou i a ratou. Ka mutu i a tatou e manaaki ana i a ratou kaua tatou e whakatutu i nga taiapa ki te hunga manuhiri kia kitea pu nei e taua hunga i te ahuatanga o to ratou kainga hou. Ko ta matou ke e penei ana. Ko te tiaki ko te manaaki i te tangata he mea tuitui kia noho tahi i runga i nga kaupapa me nga tikanga kei roto tonu i te taonga nei o te motu Te Tiriti o Waitangi.  
Kei te putake o tenei pire ko nga korero rangatira nei hei awhi i enei manuhiri kua tau mai ki Aotearoa nei. Kati me pehea e taea ai te whakakaha nei i te i ingoa o Aotearoa hei wahi noho ki te kore tatou o Aotearoa nei i te mohio ko wai hoki tatou?  
Kua oti ke i a James Chang tenei take te titiro. I hara mai ia ki Aotearoa nei i a ia e tamariki ana. Kua ata tirohia e ia ko te noho o te hunga Ahia i tenei whenua. Hei tana mahi rangahau ko te wahanga tuatahi hei tirohanga ma te hunga Ahia ko tera e pa ana ki te noho i Aotearoa nei me te noho ano nei no tenei whenua tuturu koe.  
Me noho ko Te Tiriti o Waitangi ki te putake o to tatou paho ki te ao nei ae he whenua motuhake te whenua nei. Ae ra hoki! Ko taua Tiriti tonu i tangohia mai e te Minita Matauranga i te marautanga o nga kura; ko taua Tiriti tonu na te waimarie i whakahokia e te tumuaki o te Tahuhu o te Matauranga; ko taua Tiriti tonu i te 26 o Hongongoi i te tau kua hipa i puta te whakatau o nga Mema 50 o Reipa me ki ko te katoa o nga Maori o taua ropu tonu kia ukui katoa i nga ture o te motu. 
Kei reira tonu kei  
Hansard 
 te korero i te marama o Hongongoi i te tau kua hipa ara 111 i whakaae ki te ukui i nga whainga matua o te Tiriti o Waitangi ko Reipa 50 Nahinara 48 Aotearoa Tuatahi e 7 United Future e 3 Act e 2 Progressive 1 a 10 noa iho i whakahe. Ko nga Kakariki e 6 me te 4 o Te Torangapu Maori.  
Koia nei Te Tiriti i korerohia e Takuta Ranginui Walker me tana ki koia nei te whainga matua tüturu ake mo nga take kaiheke. Hei ta Ranginui Walker ma te Tiriti ka taea e nga manene o tawahi te uru mai ki Aotearoa ahakoa no hea ratou. Ko te hohonutanga o te Tiriti he mea hei momo kirimana o te noho tahi o nga tikanga e rua ara ko te Karauna me te Maori. Kei tona putake ko te tumanako tonu ko tera e ki ana ko te tikanga a te Tiriti nei ka korero ngatahi te Maori me te Karauna mo nga take katoa e pa ana ki te noho o iwi ke ki Aotearoa nei.  
Kei te noho tino marama te tangata whenua ki nga whakatau o te hunga na ratou te Tiriti i tamoko i te tau 1840. I marama tonu nga hoa haere e rua i nga panga nui ki te whenua ki te ao Maori. I te mohio tonu te hunga hanga i te Tiriti i tona timatanga ka whakatauria e taua Tiriti ko nga kawa a-noho mo nga uri o te Whare o Wikitoria hei whakanui i nga tikanga nga ture nga taonga tuku iho o te tangata whenua hei karo i nga mahi taurekareka ka whai mai i muri.  
Ko ta tenei pire he whakariterite i nga tikanga mo te hunga e tuku korero nei mo nga take kaiheke. Hangai tonu ana te pire nei ki nga kaitohutohu i Aotearoa nei i tawahi ranei kia orite o ratou tikanga whakahaere. He mea nui tera ara kia orite nga tikanga whakahaere ka mutu hei te wahanga komiti nei ka kokiri matou ko tetahi pepa hei whakapiri atu kia pumau tonu te whakaaro kia kaha tautoko nga kaiawhina i te hunga kaiheke i to ratou mohiotanga ki Te Tiriti o Waitangi me ta ratou ako i nga tikanga me Te Reo Maori. Ki ta matou o Te torangapu Maori he timatanga pai tenei penei i ta James Chang e korero nei kia hanga i tetahi wananga a-noho a-tikanga hoki hei awhina i te hunga kaiheke ara ko te hunga korero i tetahi reo i tua atu o te reo Pakeha ki te ahuatanga o te ao Maori. Tera pea he whakaaro pai tenei mo etahi atu o nga iwi kua noho ki Aotearoa nei mo nga whakatipuranga e wha e rima ranei.  
E te Kaihautu hangai tonu ana to matou titiro i tenei pire kia pumau te wahanga o Te Tiriti o Waitangi i roto i nga tohutohu a te tari hekenga a-iwi. Ehara i te mea ko te tangata whenua anake e hiki nei i te Tiriti ki tona taumata. E ai ki ta Te Komihana Whakatika Tangata rangahau kei te tipu tonu te maramatanga me te tuturutanga o te Tiriti i te ngakau o Aotearoa whanui. 
Engari kei te rongo ano hoki matou i nga nawe i nga awangawanga o te hunga tuku korero ki te Komiti Whaiti ara ki te Komiti Transport and Industrial Relations. Ara nga maharahara nui mo te koretake o nga tohutohu ki te hunga tono ko te noho maharahara rangirua ranei na nga mahi huna a nga kaiawhina tae atu ki te tono kia whakaritea tonu i nga taumata orite. Ko tona tumanako ka ata titiro Te Ropu Tohutohu a-Kaiheke nei ki enei nawe ki enei maharahara i a ia e whakahaere ana i nga tikanga whakaae a ko te hanga me te whakamatau o nga taumata orite tae atu ki tetahi kawa mo nga kaiawhina. 
Hei ta te Kaunihera Wahine a-Motu i ta ratou tuhinga me kaha tonu te whakawhitiwhiti korero me te wananga i enei taumata. I tapirihia atu e te komiti whaiti tetahi atu korero ano ara he tutohu tonu kia tu he tira whakatau nei i nga nawe me nga tikanga whakahau. No reira ka whakatauria e te pire tetahi Taraipiunara Whakatika Nawe Whakahau Ano Hoki hei ropu i tona ake mana. I te taraipiunara me nga wananga mo nga taumata orite ko ta Te Torangapu Maori e ki nei me rongo i nga tumanako me te reo o te tangata whenua. 
No reira koia nei kei te putake o tetahi Korero Tapiri nei ka whakatakotoria e Te Torangapu Maori. Ko ta matou ko te whakarite i tetahi Kaunihera Maori hou ko tana mahi ko te ata wherawhera i nga take hangai tonu ana ki te haerenga mai o nga manuhiri me tona panga ki te Maori. 
Ko tetahi wahanga o nga mahi o tenei Kaunihera Maori hou ko te ata arotake i te ture hekenga e ai ki ta te Tiriti titiro ka mutu na tona piringa ki Te Ropu Kaitohutohu a-Hekenga Nui ko tana mahi ko te tohutohu i a ratou i roto i te ahuatanga o Te Tiriti me Te Reo. Ma te Kaunihera nei ka mahea ake nga maharahara o te ao Maori ara ko era kua roa e noho tarewa ana. He aha era? Ko te aukati i te ao Maori i nga korero tautohetohe i nga wananga mo te noho a etahi atu i tenei whenua! 
I nga tekau ma rua tau kua hipa neke atu i puta te whakatau o te Kaunihera o te Kotahitanga o te Hahi Weteriana me te Perehipitiriana e penei ana tana: 
 “ 
Recognising that Maori Treaty rights have had no place in the development of this country’s immigration policy conference request the Government to place an embargo on further immigration until te iwi Maori have a partnership say on future immigration policy. 
” 
Kia kitea mai ai i nga painga o te nohotahi me whai wahi nga hoa haere ki te korero kia rongo ano hoki tetahi i tetahi. Ko tenei piri he mea pai tonu hei whakatika i nga uauatanga o nga 160 tau kua hipa ara ko nga mahi aro kore mahi aukati i nga whakatau a-kaiheke nei. Ko tenei pire he mea kua roa e taria ana kia tau noa nga maharahara e hia ke nei ara ko era e aukati nei i te Maori i nga whakatau a-hunga manuhiri kore korero ki te Maori kore paku aro mai. 
Hei whakamutu atu tera pea koi nei te whakatinanatanga o tenei mea o te rangatiratanga he whakaaturanga o tenei mea o te manaakitanga me te wa tika hei whakanui i te wairua o te nohotahi e tumanakohia ana i roto tonu i Te Tiriti o Waitangi. No reira ka tautoko matou i tenei pire ka mutu ka akiaki tonu i etahi wahanga i te wananga a-komiti nei. Kia ora tatou. 
[An interpretation in English was given to the House.] 
[ 
Greetings to you Mr Deputy Speaker and to us this evening. Five years ago the outgoing Race Relations Conciliator Gregory Fortuin described the challenge as an immigrant of being a good citizen in Aotearoa. He talked of his birthright as a South African and I quote: 
“My heritage is a gift I had no say in. I’ll always be proud of who I am but I’ll embrace the identity of my new homeland. It’s just damn difficult to know what the identity of my new homeland is.” 
And this indeed is the crux of this issue. When the Maori Party spoke at the bill’s first reading we talked about migrants coming to Aotearoa from the north the south and all corners of the world. We talked about the policy of the Maori Party which is that if we open the door to migrants we should also work hard to look after them. And looking after them is not about making it damn difficult for the new arrivals to know what their new homeland is like. What we are really saying is that looking after them is about being united and bound through the values and aspirations embedded in our founding document the Treaty of Waitangi.  
The focus of this bill is the provision of quality immigration advice to assist these visitors who have arrived here in New Zealand. Yet how can we enhance the reputation of New Zealand as a migrant destination without promoting and recognising who we really are? 
James Chang has looked at this issue. He emigrated here to New Zealand in his early teens. He has studied the impact on Asians of living here. His research pointed to a constructive first step being for Asian immigrants to become more educated about issues related to New Zealand and what it meant to be a New Zealander. 
The Treaty of Waitangi should be the core of our marketing of this country to the world when we say that yes it is a unique destination. Yes indeed! It is that same Treaty that the Minister of Education removed from the curriculum for schools; that same Treaty that the chief executive of the Ministry of Education fortunately put back; the same Treaty that on 26 July last year all 50 Labour MPs including the entire number of Maori members of that party ruled be removed from all laws of the country. 
That is recorded in  
Hansard 
 where it is  
clearly stated that in July last year 111 members voted in favour of removing the principles of the Treaty of Waitangi. The voting was New Zealand Labour 50 New Zealand National 48 New Zealand First 7 United Future 3 ACT New Zealand 2 Progressive 1 and just 10 opposed it—Greens 6 and the Maori Party 4. 
T 
his is the Treaty that Dr Ranginui Walker referred to as containing the founding principles for matters relating to immigration. According to Dr Walker the Treaty will enable immigrants to enter New Zealand regardless of where they are from. The profound nature of the Treaty is to have a form of social contract that will enable two cultures that of the Crown and of Maori to exist side by side. 
At its very core was the expectation that according to the meaning of this Treaty Maori and the Crown as Treaty partners should consult with each other on every aspect concerning migrants who wish to reside here in New Zealand. 
Maori still have a very clear understanding of the intentions of the Treaty signatories in 1840. Both parties recognise the significant impact on the land and the world of the Maori. Architects of the Treaty were aware at its conception that what the Treaty represented would establish a precedent in terms of how the British Empire recognised the culture rights traditions and way of life of indigenous peoples as a means of fending off subsequent scandalous actions. 
This bill sets up a licensing regime for all people providing immigration advice. It applies to advisers both resident and offshore setting benchmarks. It is the critical importance of establishing benchmarks that will lead us to introducing at the Committee stage a Supplementary Order Paper to ensure that advisers are equipped to support migrants in understanding the Treaty and learning about Maori customs and the language. We the Maori Party believe that a constructive first step as James Chang concluded would be to develop a social and cultural programme that would assist prospective migrants especially second-language speakers of English to understand Maori perspectives. Perhaps this is a good idea for other New Zealanders who may have been here for four or five generations to consider. 
In this bill we are focusing on ensuring that the provision of immigration advice reflects the significance of the Treaty. And it is not just Maori who reflect this significance of the Treaty. Human Rights Commission research shows a growing knowledge of and commitment to the Treaty by New Zealanders generally. 
But we also note the complaints and concerns referred to in many of the submissions to the Transport and Industrial Relations Committee. Huge concerns prevail over the poor quality of advice given the risk to clients who are being left unnecessarily vulnerable by the actions of unscrupulous advisers and the consistent call for the establishment of competency standards. It is hoped that the Immigration Advisers Authority will address these complaints and concerns through the administration of the licensing regime the development and monitoring of competency standards and the creation of a code of conduct for advisers. 
The National Council of Women in its submission suggested that a robust consultation process should occur in the development of these standards and be debated. The select committee added an extra layer recommending a governance entity for complaints and disciplinary proceedings. So the bill will set up the Immigration Advisers Complaints and Disciplinary Tribunal as an autonomous body. In both this tribunal and in the consultation process around competency standards the Maori Party would suggest that Maori aspirations views and voices be part of this process. This therefore will be the substance of another Supplementary Order Paper that the Maori Party will introduce to the debate. We will be looking to create a new Maori immigration council which will examine issues related to immigration and its impact on Maori. 
As part of this brief the Maori immigration council would review immigration legislation from a Treaty of Waitangi perspective and through direct representation on the Immigration Advisers Authority advise them on matters relating to the Treaty and te reo. Such a council will go part of the way to resolving longstanding Maori concerns. What concerns? Being locked out of any debate and dialogue about who else should live upon this land! 
Twelve or so years ago the Council of Conference Joint Methodist-Presbyterian Public Relations Committee concluded that:  
“Recognising that Maori Treaty rights have had no place in the development of this country’s immigration policy conference request the Government to place an embargo on further immigration until te iwi Maori have a partnership say on future immigration policy.” 
For accrued benefits of any partnership to be seen there must be involvement by partners in discussions and hearing from each other. This bill gives us our best opportunity to right the wrongs of the past 160 years of being in a state of ignorance and being shut out of these immigration decisions. This bill may be the long-awaited chance to finally address longstanding concerns where immigration policies have been made at the expense of Maori without consultation with Maori and being completely ignored. 
By way of concluding this may be the embodiment of this thing called self-determination a demonstration perhaps of this thing called hospitality the proper moment to magnify the spirit of partnership that was the expectation in the Treaty of Waitangi. In this light we will support the bill and will eagerly debate parts of it at the Committee stage that follows. Greetings to us 
.]